《至日怀族子廷光 其二》
清代·朱次琦

及尔一挥手，临风空断肠。乾坤余聚散，身世阅苍茫。

朔吹零孤馆，江声碎夕阳。愁心惊晚序，连夜梦河梁。

作者简介：（?—1881）广东南海人，字子襄，号稚圭。道光二十七年进士。官襄陵知县。曾解决县民争水溉田陈案，推行水田近万亩，有惠政。后隐居九江乡，学者称九江先生。其学宗郑玄、朱熹，以修行为本，以经、史、掌故、性理、词章五学为读书之实，从学者甚众，康有为亦其弟子。有《朱氏传芳集》、《大雅堂诗集》、《燔馀集》、《橐中集》。